Sciendum quod Hugo Dux Burgundiæ, pro anima patris sui Odonis Ducis, in Ihierofolimitano exercitu scilicet mortui, quicquid in aqueductum sive juste sive injuste capiebat, licet nihil habuisset, Sancto Stephano et Canonicis ei famulantibus dedit; quod donum inter cætera scripta, adnotatum est. Sed istud quoque memoriæ futuræ posteritatis placuit inserere. Quod post istud donum Aliquanto interjecto tempore, Odo præpositus Ducis, homines de Aqueductum cepit injuriari, infractum etiam ejusdem villæ calumpniari, pabulum quoque de Asnerus quod semper fuit illis commune sibi usurpare voluit. Ob istam injuria, propter hæc malefacta Canonici ducem venerunt in suum Thalamum ubi sedebat, proclamationem facientes. Qua audita, Dux donum quod pro anima patris sui fecerat, memoriter retinuit, et coram cunctis iterum confirmavit, et quicquid præpositus injuste fecerat, in præsentiarum correxit, ita quod nec in infractum villæ, nec pabulum de Asnerius, nec quid libet aluid retinuit, et coram cunctis iterum confirmavit et quidquid præpositus injuste fecerat, impræsentiarum correxit, ita quod nec infractum villæ, nec pabulum de Asneriis nec quid libet aliud retenuit. Hujus rei sunt testes canonici Galo abbas Latonensis, Paganus decanus, Arnulfus, Humbertus, Magnerius, Ranerus dapifer, Aymo de Porta, Vuirricus. Additi sunt quoque Clientes Ducis, Hugo filius Gocelini, Paganus, Constancius, Balistarius, Bauduinus, et cæteri.